
R E F E R A T

Privind atribuirea în folosinţă gratuită a unei părţi din imobilul situat în Timişoara, str. dr. C.Sălceanu nr.17 (fost str. Fagului) către Direcţia de Asistenţă Socială Comunitară pentru Centru de zi pentru copiii cu Dizabilităţi „Podul Lung”


Imobilul situat în Timişoara, str. dr. C.Sălceanu nr.17 compus din clădire cu parter şi etaj, înscris în CF.142581 Timişoara cu nr.top.6986/1 face parte din domeniul public al Municipiului Timişoara şi se află în administrarea Consiliului Local al Municipiului Timişoara,


În acest imobil funcţionează instituţii care ocupă părţi din imobil şi anume :

· Grădiniţa PP.45 ;

· Centrul de Educaţie Specială „Speranţa”;

· Societatea Română „Speranţa” ;

· Centrul de Zi pentru Copii cu Dizabilităţi „Podul Lung”.

Prin HCL.298/27.06.2006 Centrul de Zi „Podul Lung”, fără personalitate juridică, s-a reorganizat în structura Direcţiei de Asistenţă Socială Comunitară din Timişoara cu denumirea de Centru de Zi pentru Copiii cu Dizabilităţi „Podul Lung”.

Prin cererea nr. SC2006 – 15778/2006, Direcţia de Asistenţă Comunitară Timişoara a solicitat acordul de utilizare a spatiului situat in Timisoara, str. dr. C.Sălceanu nr.17 (fost str. Fagului) pentru Centru de zi pentru copiii cu Dizabilităţi „Podul Lung”
În şedinţa din data de 12.09.2006 a Comisiei de analiză a spaţiilor cu altă destinaţie decât aceea de locuinţă, constituită prin HCL.288/2005, s-a aprobat utilizarea spaţiului situat în Timişoara, str. dr. C. Sălceanu nr.17 (Fagului) de către Direcţia de Asistenţă Sociala Comunitară Timişoara pentru Centru de Zi pentru Copiii cu Dizabilităţi „Podul Lung”.

Având în vedere cele de mai sus,

P r o p u n e m :

1. Emiterea unei Hotărâri de Consiliu Local care să aprobe atribuirea în folosinţă gratuită pe o perioadă de 10 ani a unei părţi din imobilul situat în Timişoara, str. dr. C. Sălceanu nr.17, înscris în CF.142581 Timişoara cu nr.top.6986/1, aflat în domeniul public al Municipiului Timişoara, evidenţiata în planşa I şi II, anexa la prezentul referat, , către  Direcţia de Asistenţă Sociala Comunitară Timişoara pentru Centru de Zi pentru Copiii cu Dizabilităţi „Podul Lung”.

2. 
Predarea-primirea se face pe baza unui proces-verbal de predare-primire încheiat între Direcţia Patrimoniu din cadrul Primăriei Municipiului Timişoara şi Direcţia de Asistenţă Sociala Comunitară Timişoara.

